CELEX: 32009D0297
Language: hu
Date: 2009-03-26 00:00:00
Title: 2009/297/EK: A Bizottság határozata ( 2009. március 26.) a 2008/866/EK irányelvnek az irányelv alkalmazási időtartama tekintetében történő módosításáról (az értesítés a C(2009) 1876. számú dokumentummal történt) (EGT-vonatkozású szöveg)

27.3.2009   
            
            
               HU
            
            
               Az Európai Unió Hivatalos Lapja
            
            
               L 81/22
            
         
      A BIZOTTSÁG HATÁROZATA
   
   (2009. március 26.)
   a 2008/866/EK irányelvnek az irányelv alkalmazási időtartama tekintetében történő módosításáról
   (az értesítés a C(2009) 1876. számú dokumentummal történt)
   (EGT-vonatkozású szöveg)
   (2009/297/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. alpontjára,
   mivel:
   
               (1)
            
            
               Az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről szóló, 2008. november 12-i 2006/866/EK bizottsági határozatot (2) bizonyos, Peruból importált kéthéjú kagylók Hepatitis A vírussal (HAV) való fertőzöttsége következtében fogadták el, miután megállapítást nyert, hogy ezek fogyasztása a Hepatitis A embereknél előforduló kitörését okozta. Ezt a határozatot 2009. március 31-ig kell alkalmazni.
            
         
               (2)
            
            
               A perui hatóságok szolgáltattak bizonyos információkat a Közösségbe irányuló kivitelre szánt kéthéjú kagylók termelésének hatékonyabb ellenőrzése érdekében hozott korrekciós intézkedésekkel kapcsolatban.
            
         
               (3)
            
            
               Ez az információ azonban nem elegendő, ezért a Bizottság ellenőrzést fog végezni Peruban.
            
         
               (4)
            
            
               Mivel a perui hatóságok még nem bocsátották rendelkezésre az összes vonatkozó információt és az ellenőrzés nem zárult le, helyénvaló a 2008/866/EK határozat alkalmazásának időtartamát 2009. november 30-ig meghosszabbítani.
            
         
               (5)
            
            
               A 2008/866/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/866/EK határozat 5. cikkében a „2009. március 31-ig” időpont helyébe a „2009. november 30-ig” időpont lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. március 26-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 307., 2008.11.18., 9. o.